bavarian-nlp/barwiki-20250901 huggingface dataset:
Suachmaschin

A Suachmaschin is a Programm, des wo im Internetz, Intranetz oda auf an Rechna oda Rechnanetzweak noch Informationa suacht. Des Suacheagebnis wead in Foam vo oana Eagebnislistn ozoagt, de wo ma aa "Treffa" ("hits") nennt. De Informationa bestengan aus Netzseitn, Buidln oda Datein.
A Suachmaschin eastejt und pflegt a Datnstruktua mit Informationa iwa Dokumente, findt und oadnet Eagebnisse und presentiat de Eagebnisse in oana sinnvoin Foam. Da Aufbau und de Pfleg vo da Datnstruktua wead im Internetz voiautomatisch, mit Suachrobota ("Webcrawler") gmocht.
Moaktotei vo Suachmaschina.
In da USA is da Moaktotei vo Google niadriga ois wia in Eiropa, wei Yahoo!, Bing usw. an hechan Otei hom.
In China hod Baidu scho im Juli 2009 an Moaktotei vo 61.6% ghobt.
Webcrawler

A Webcrawler oda Suachrobota is a Rechnaprogramm, des wos des Internetz automatisch duachsuacht und Netzseitn analysiat. Webcrawler wean voa oim vo Suachmaschina eingesetzt. Suachroboter kena owa aa fia ondare Aufgom vwendt wean: E-Post-Adressn sammen (Spamma nutzn Bots dazua), Codes priafn, Links checkn, Woatungsaufgom ausfian, RSS-Newsfeeds sammen usw. Webcrawler san a bsondare Foam vo "Bots", oiso Programmagenten fia bstimmte Routineaufgom.
Wia beim Internetzsurfen geht da Webcrawler vo Link zu Link weida, vo Netzseitn zu Netzseitn. Theoretisch bsuachn Webcrawler des gsamte Internetz. Praktisch is des owa ned so. De Webcrawler brechn in da Regl de Suach irgenwonn o und fonga nocha wieda vo voan o. Es wead oiso nua a Auswoi ausm Netz eafosst. Dazua kummt, dass Webcrawler aa goa ned olle Inhoide eareichn kena. Des guit beispuisweis fia Seitn, wo koane Links hiweisn: z. B. Portale mit Zuagongsbeschränkung und Inhoide, de wo nua iwa Suachmaskn eareichboa san. De Netzbereiche nennt ma „Deep Web“.
Währing

Währing is da 18. Weana Gemeindebeziak (Hieb) und liegt im Nordwöstn vo da Stod am Rond vom Weanawoid, aussahoib vom Giatl, dea wos an da Stö vom ehemolign Linawoi anglegt is.1892 san die ehemolign Voaortn Währing, Wanhaus, Geasthof, Pötzleinsdoaf, Neistift am Woide und Soimansdoaf agmeindet worn. Do draus is da Beziak Währing worn. 1938 san die Beziakstaln Neistift und Soimansdoaf zum Großtal zum Beziak Döbling umakumman. In Währing gibts an Haufn Vülln (z. B. im Cottäschviertl), deshoib güt da Beziak nem Hietzing und Döbling ois biagalicha Noblbeziak. Es gibt owa a no vü Quartier aus da Gründazeit do.
Backlink

A Backlink oda Zruckvaweis (engl. aa "inbound link", "incoming link") is a Link, dea wo zu oana Netzpresenz oda Netzseitn hifiat. Auf de Weis wean Nutza vo oana Seitn af a ondare Seitn gfiat.
De gresste Bedeitung vo Backlinks liegt heit owa in da Suachmaschinoptimiarung (SEO). De Ozoi vo de Backlinks, de wo af a Seitn zoang is a Indikator vo da Popularität oda Wichtigkeit vo oana Netzpresenz oda Netzseitn. Google nutzt des, um en PageRank festzleng. De Ozoi vo Backlinks is aa a sozio-kuiturella Indikator dafia, wos de Leidln interessiat.
De Backlinks ko ma duach Suachmaschina ozoang lossa (moast wead owa nua a Auswoi ozoagt) oda duachs Auslesn vo de Referrer bei da Logdateianalyse.
Bei Blogs kina Backlinks duach Trackbacks untarananda austauscht und vafoigt wean.
Banann

De Banann ("Musa") han a Pflaunzengottung vu da Famij (Biologie) vu de Bananengwächse ("Musaceae"). De Gottung ghead zua Oadnungvu de Ingwaorting ("Zingiberales"), und enthoit um de 100 Oatn.
Monche Oatn kau ma essn (zum Beispüi d'Dessertbanane), aundare owa ned (zum Beispüi d'rosa Zwergbanane). De essboan Fricht haum an gringen Vitaminghoit und enthoitn Minerolien, Zucka und Bolloststoffe.
Smarogt

A Smarogt is a Kristoi vom Silikot-Mineroi Beryll und hod a Heatn von 7,5 bis 8. Sei atomare Zusommensetzung is 
oiso Be3Al2Si6O18.
Er hod a Dichtn von ungfer 2,7 g/cm³. De Foab is duach de Beimischung vo Chrom und Vanadium-Ionen grea, de Strichfoab is weiß. Weng seina schenen Form und Forbn is er sehr beliabt bei Schmuck.
Da greßte Smarogt vo da Wejd hod 16.300 Karat, und er is im Museum Tobkapi-Seraill in Istanbul ausgstejd. Ea is scho zu Zaitn vu de oitn Egipta obbaut worn.
Etymologie und Gschicht.
Des Woat kummt iwas lat. 'smaragdus" ausm griachischn σμάραγδος, 'smáragdos" und is mit Sanskrit "marakatam" vawaundt. Uaspringlich kummts woascheinlich ausn Semitischn, vgl. hebr. ברקת ("bāreqet") „glänzenda Staa“.
Döbling

Döbling is da 19. Weana Gemeindebeziak. Da Hieb liegt im Nordwestn vau Wean aum Raund vaum Weanawoid, aussahoib vom Giatl, dea wos an da Stö vom ehemolign Linawoi aug'legt is.Da Beziak is aus de ehemolign Vuauat Untadöbling, Owadöbling, Grinzing, Heiligenstod, Nussduaf, Josefsduaf, Sievaring und Koinbeagaduaf büüd wuan. 1938 san Tö vom Beziak Währing dazuakumman: Neistift aum Woid und Salmaunsduaf. Döbling zöd zu de Nobelbeziak vo Wean. Es gibt owa aa a gaunze Reih vo Gemeindebautn wia in Karl-Marx-Hof duatn. Döbling gheat aa zu de wichtign Weinbaugebiete vau Wean.
Metrisches Karat

Des Karod konn sowohl de Moßaiheit fia des Gewicht (Masse) vo Edelschdoanan bzw. Mineralian sei („metrischs Karod“), ois aa de Maßeinheit fia den "Feingehoid" vo Edelmetoin. 
In EU-Stootn und da Schweiz is des „metrische Karod“ a gsetzliche Einheit (Maßeinheit fia amtlichn und gschäftlichn Vakeah) festglegt in "DIN 1301-1". Bei Edelschdoanan und Schmuck entspricht a Karod am Gewicht vo 0,2 Gramm oda 0,0002 Kilogramm. 
De Maßeinheit Karod fia den Oteil in Goid oana Legierung entspricht am Oteil/Feingehoid) an reinem Goid (99,9 Prozent) vo 1/24 (4,167 Prozent). Da Goidgehoid bei 24 Karod beträgt demnoch 999/1000. In Deitschland is des Zeichn "Kt" fia Karod üblich. In Östareich und da Schweiz hod ma si auf des Einheitszeichn "ct" geeinigt.
Woatherkunft und Gschicht (metrischs Karod).
Karod is a Lehnwoat noch'm Fraunzäsischn "le carat", vum Mittllateinisch "carratus". Des wieda is üwas Arabische " ‏قيراط‎‎ - qīrāṭ" aus'm Griechischen "κεράτιον - keration" (Vakleanarungsfoam vu κέρας keras „Heandl“) kemma und leitt si vu de heandlfeaming Frücht (Huisn) vum Johaunnisbrotbaam ob. De Saumen han friaha ois Gwichtsstaana in Vawendung gwen.
Im Middloida (6. - 15. Joarhundert n. Chr.) war "Karod" des Gewicht eins Samenkoans oana Heilpflanze mid am Naman Johannisbrotbaam (aa Karubenbaam oda Karobbaam genannt). 1 Karod = 3 Gersdn- oda 4 Woaznkeandl. East 1875 wurde des so genannte "metrische Karod" eingeführt. 's entsprang da Internationaln Meterkonvention, in da aa de Maßeinheidn "Meta" und "Kilogramm" beschlossn wurdn. A metrischs Karod entsprach 4 Gro (lod. Granum, "Koan"). 
Gschicht Karod (Feingehoid vo Goid).
In Deitschland goid Karod (Obk. „kt“ oda "C") ois Maßeinheit fia den "Feingehoid" vo Edelmetoin (a 24stl oana Mark mid da Untereinheit 12 Gro, aa Grän genannt). De heitige Ogob in Karod beschreibt den Gewichtsanteil des hechsdwertign Edelmetois oana Legierung in Goid. 
Aus rein technischn Grindn hod 24-karätigs Goid (24 x 4,167 Prozent = 100 Prozent) koa einhundertprozentige Reinheit, sondern grod a 99,99 prozentige Reinheit (999,9). Oidanativ werd da Feingehoid vo Goid in tausendstl (1/1000) ogegem.
Beischbui: 
A Schmuckstück mid da Bezeichnung 585 Goid hod oan Goidanteil vo 585/1000 = 58,5 Prozent oda 14 Karod. 333 Goid hod 33,33 Gewichtsprozent Goid oda 8 Karod. Da Feingehoid beim Silba wurde in oana 16-teilign Skala in "Lot" ogegem (16 Lot = 1000/1000 Teile). Da ausgedruggte Feingehoid wurde „Lötigkeit“ (Maßeinheit fia den relativn Feingehoid "Koan" zum Gsamtgewicht "Schroud" genannt).
RPG-Maker

Da RPG Maker (jap. RPG, "RPG Tsukūru", oft aa "RPG TKool" geschriem) is a Programmreih zua Entwicklung vo Roinspün.
Im RPG-Maker ko ma emfois sei eigne Grafik eifüng oder sei eigne Spümusi.
Da RPG Maker is zeascht vo ASCII und daun vo Enterbrain produziat wuan.
Im Netz.
 Heasteja
Boidhom

Boidhom (amtli: Baldham) is a Gmoatei vo Vodastettn im Landkroas Ebasberg. Da Ort liegt 18 km estli vo da Landeshauptstod Minga und 15 km westl vo da Kroasstod Ebasberg.
Eadkund.
Vodastettn liegt in da Region Minga am Ibagang vo da Mingara Schottaebene zum Ebasberga Forst.
Ortstei.
Z Boidhom gibts zwoa Ortstei. S oide "Boidhom Dorf" mit ebba 800 Eihwohna, wo vor oim Oideigsessne lem und as zwoa Kilometa entfernte Neibaugebiet mit da S-Boh-Hoitestej. De hod zum rasantn Wochstum gfiat. S Neibaugebiet is durchgängig mit Vodastettn und Nei-Kefaloh vabaut.
Gschicht.
Vorm Zwoatn Wejdkriag hot da Albert Sperr z'Boidham a Haus baut wo na da Josef Thorak, oana von de Buidhauer vom Hitla, sei Atelje dringhobt hot. Heit is in dem Haus de Zweigstej vo da Archiologischn Staatsammlung z'Minga. Am 5. Mai 1945 ham se de Abordnungen vo da deitschn Heeresgruppm G und da 7. US Armee troffm um iwa de Kapitulation vo de guad 200 000 deitschn Soidotn in Siiddeitschland zu vahandln. Im Kapitulationsvatrog stäht olladings Haar ois Ort drinna obwoi a z'Boidham untaschrim worn is.
Bis 1978 war Vatastettn zam mid Hergoiding, Neifing, Parsdorf, Purfing und Weißnfejd in da Gmoa Parsdorf und Boidham hot zur Gmoa Zorneding gheart. Mid da Gmeinedegebietsreform vo 1978 is Boidhom om 1. Mai 1978 in'd Gmoa Parsdorf kemma, de wo oan Dog spaada in de Gmoa Vatastettn umbenannt worn is, wei dort de mehran Leit glebbt ham.
Vakeah.
Boidhom liegt an da B 304 und hod a S-Boh-Station. In "Boidhom Dorf" gibts aa no a Bushoitestej. Iba de A 99 sans zum Flughofn Minga nur ebba 42 km.
Literatua.
Zorneding - Ein Heimatbuch - Herausgeber Dr. Bernhard Marc im Auftrog vom Kuituavarein "Zorneding" - Baldham e.V. 1971, 142 Seiten, Text: Paul Gnuva, Illustrationen: Dorul van der Heide
Fluridsduaf

Fluridsduaf (deutsch: Floridsdorf) is da 21. Weana Gemeindebeziak (Hieb).
Eadkunde.
Fluridsduaf liegt im Noadn am Fuaß vom Bisambeag (358 m), dea wos schon in Niedaestareich liegt. A Seitngipfe vom Bisambeag, da Foiknbeag (320 m) is da hexte Punkt vo Fluridsduaf.
Im Siidwestn is de Donau de Beziaksgrenz.
Beziaksteu.
Da Hieb besteht aus siem Gmoana, de friara eignständig woan: Floridsduaf (ois Beziaksteu), Stammasduaf, Strebasduaf, Großjedlasduaf, Leopoldau, Donauföd und Jedlsee.
Nofollow

nofollow is a Mikroformat (in volla HTML-Notation codice_1) innahoib vo an Link. De Suachmaschin wead so ogwiesn, soichane Backlinks z ignorian bzw. ned zua Berechnung vo da Linkpopularität z nutzn. Es hoidn si owa ned olle Suachmaschina dro bzw. ned imma ("nix gwiss woass ma ned").
Syntax.
A normala Link wead im HTML-Quejtext so auszeichnat:
&lt;a href="http://uhudla.com/"&gt;Beispui&lt;/a&gt;
Wenn da Weat „codice_2“ für das codice_3-Attribut "(vo engl. relationship: Beziahung, Vawondtschoft)" eigsetzt wean soi, na wead des so codiat:
&lt;a href="http://uhudla.com/" rel="nofollow"&gt;Beispui&lt;/a&gt;
Alfons Schuhbeck

Da Alfons Schuhbeck (* 2. Mai 1949 in Traunstoa; geborn ois Alfons Karg) is a bayrischa Koch. Er is bsonders durch seine Aftritte in vaschiednen Kochsendungen im Fernsehn bekonnt wordn.
Da Schuhbeck is am 2. Mai 1949 ois Alfons Karg geborn. Späta is a oba vom Waginga Wirt Sebastian Schuhbeck adoptiat wordn und is domit zu seim jetzign Nama kumma.
Margaretn

Margaretn (aumtlich: Margareten) is da 5. weana Gemeindebeziak. Ea liegt innahoib vom Giatl, dea wos aun da Stö vom ehmolign Linawoi entstaundn is. Fria woa des a söbständige Vuastod. Bei da Eigmeindung noch Wean is zeascht zum 4. Beziak Wieden kumman. 1861 is dann Margaretn ois eigana Beziak aus Wiedn ausgliadat wuan. Da Beziak hod a hoche Bevökarungsdichtn und nua wenig Greaflächn. Margaretn güt ois Orwatabeziak mit an gaunzn Haufn Gemeindebautn.
Johann Lafer

Da Johann Lafer (* 27. Septemba 1957 in St. Stefan im Rosntal) is a östareichischa Koch, da oft aa in untaschiedliche Kochsendungen im deitschn Fernsehn aftritt. Scho 1981 hot a seinen easchtn Stern im Guide Michelin kriagt. Außadem hot a an Pilotnschein fürn Hubschrauba, mit dem a kulinarische Tourn unter dem Nama „Heli Gourmet“ gibt.
Wortstejung

Die Wortstejung oda Wortstellung (aa "Sotzstejung, Topologie, Sotzgliadfoige, Wortfoige") is de Oordnung vo Weatan bzw. Sotzgliedan innahoib vo am Sotz. Bsundas gehts dabei um Subjekt, Objekt und Predikat (gnau gnumma de finite Verbform). Danoch ko ma Sprochn eitein.
De Stejungsregln im Sotz san in da Grammatik festghoidn.
Klassifiziarung vo Sprochn.
Sprochn ko ma noch da Stejung vo Subjekt (S), Objekt (O) und Prädikat (O) (finite Verbform) in am oafochn Aussogesotz klassifizian. Beispiel: "„Toni jogd Gamsna.“"
Noch dena Grundregln vo da Kombinatorik gibts 6 vaschiedane Meglichkeiten vo da Oordnung und oi keman in da Sprochwiaklichkeit fia.
Ezechiel (Buach)

Des Buach Ezechiel oda Hesekiel (hebr. יְחֶזְקֵאל, "Jehesqel") is a Buach vom jidischn Tanach und vom Oitn Testament in da christlichn Bibel. Des Buach is noch'm Prophetn Ezechiel benonnt, da am Anfang vom 6. Joahundat v. Kr. im babylonischn Exil aftretn is.
Im Buach san sowoih Heilsworte wia aa Unheilsworte z findn. Da Ezechiel hot woi zeascht iwa des Gricht vom God iwa de Stod Jerusalem und den Templ gredt. Noch da Zastearung vo Jerusalem (586 v. Kr.) hot a oba stoddessn Rettung und Wiedaheastellung vom Voik Israel vakindt.
Buach der Richta

Des Buach der Richta (hebr. שופטים, "Schofetim"; gr. Κριταί, "Kritai") is a Buach vom jüdischn Tanach und vom Oidn Testament in da christlichn Bibel. Da Noma kimmt vo den „Richtan“, de in da frihan israelitischn Gsöischoft wichtige Leitungsaufgobn übanehma und de Israelitn oda oanzlne israelitische Stämme vo da Untadrückung durch de Feinde befrein.
Inhoit.
Des Buach da Richta fangt praktisch dort o, wo des Buach Josua aafhert. Do wird kuaz vazejht, wia die Israelitn des vahoaßane Land übanomma hom. Dorauf wird glei de Richtazeit beschriem, d. h. de Zeit unmittlbor noch da Landübanohme. Des wird nachad ois Übaleitung zu den Gschichtn vo den oanzlnen Richtan braucht. Danoch gibts no zwoa Onhänge, bei dene de Gründung vom Heiligtum vo Dan und de Auseinondasetzung mit den Benjaminitan vo Gibea vazejht wird.
Metatags

Metatags, exakta Meta-Elemente, san strukturiate Medadaten in HTML- oda XHTML-Dokumentn. Auf oana Netzseitn gibts oft mearane Metatags mit vaschiedanan Attributn. Meta-Elemente stengan im Kopftei ("header") vo am HTML- oda XHTML-Dokument und mocha z. B. Ogom iwa Schlisslweata ("keywords"), Inhoidsbeschreiwung ("discription") und Autorn ("author"). "Meta-Elemente" is de exaktare Bezeichnung, "Metatags" de gebraichlichare.
Beispui.
De Code-Beispui san in XML-kompatibla Syntax gschriem (im HTML 4.01 deafs Element ned gschlossa wean).
Seitenbeschreiwung.
codice_1
 Kuaze Beschreiwung ("abstract") vom Inhoid vo oana Netzseitn.
Beychlkihn

Beychlkihn (hochdeitsch: Büchelkühn) is a Ortsteil vo da Stod Schwandorf im Landkroas Schwandorf, Obapfoiz. Da Ort ligt an da Noo (hochdeutsch: Naab), a weng westlich vo da B15.
Gschichtlichs.
D' Schreibung vo Beychlkihn hod se allawal geändert, bis d' amtliche Schreibweisn bindend gworn is. In de Joar vo 1210 und 1220 hots "Puechilli" ghoaßn, uma 1270" Puchelkinden", 1326 "Puocheschinde", 1378 "Püchelkindt", 1503 "Puechelkinnd" (Musterbiachl) und 1614 Büchlkindt.
Da Ort is am 1. Mai 1978 zammad mit da Gmeinde Dachelhof zu Schwandorf eingmeindet worn.
Robots Exclusion Standard

Da Robots-Exclusion-Standard is a Netzweakprotokoll zum Ausspean bzw. kanalisian vo Suachbots. Dea Quasi-Standard soi dafia soang, dass a Webcrawler ("Robota") beim Duachsuachn vo oana Netzseitn zeascht de Datei "robots.txt" im Wuazlvazeichnis ("Root") vo oana Domäne lesn duat. In dera Datei ko festgelgt wean, ob und wia a Webcrawler a Netzseitn duachsuacht wean deaf. Auf de Weis hod ma de Meglichkeit ausgsuachte Bereiche vo oana Netzpresenz fia bestimmte Suachmaschina spean z lossn. Des Protokoll is owa nua a Hiweis und setzt voaraus, dass da Webcrawler si dro hoit.
Da Robots-Exclusion-Standard garantiat ned de geringste Geheimhoitung. Unfreindliche Webcrawler (z. B. vo Hackern) interessiat si grod fia soichane Seitn.
Beispui.
In dem Beispui wead oin Suachbots ealaubt olle Datein z besuacha. De Wildcard (Joker) codice_1 moant olle Suachbots und es is nix vabotn:
User-agent: *
Disallow:
Oin Suachbots is ois vabotn:
User-agent: *
Disallow: /
Olle Suachbots soin 4 Vazeichnis (Directories) ned bsuacha:
User-agent: *
Disallow: /cgi-bin/
Disallow: /images/
Disallow: /tmp/
Disallow: /private/
A bestimmta Suachbot deaf a bestimmts Vazeichnis (Directory) ned bsuacha:
User-agent: LausaBot # fiktiva Suachbot 'LausaBot' 
Disallow: /private/
Olle Suachbots deafa a bstimmte Datei ned duachsuacha:
User-agent: *
Disallow: /directory/file.html
Nishida Kitarō

Nishida Kitarō (jap. ; * 19. Mai 1870 z Mori, Kanazu (heit: Kahoku; † 7. Juni 1945 z Kamakura) wor a berihmta japanischa Philosoph. Ea is da Grinda vo da philosophischn Richtung gwen, wo spoda ois de "Kyōto-Schui" bekannt worn is. Mit eam beginnt de modeane japanische Philosophie.
Lebm.
Da Nishida kimmt aus ana oidn Samuraifamij. Sei Muada wor a strengglaibige Buddhistin, sei Voda wor da Buagamoasta im Dorf. Da Nishida hod in Tokyo Philosophie studiat und spoda aa no deitsche Literatua. Ea hod si aa intensiv mit eiropejischa Philosophie befosst, bsondas aa midm Schopenhauer.
Vo 1896 bis 1910 hod a ois Leara an Obaschuin gorwat. Vo 1897 o hod a si in Zen-Meditation untaweisn lossn. Vamuatli ogregt duach sein friaran Schuikamaradn Daisetz Teitaro Suzuki, dea wo spoda a wejdberihmta Zen—Autor worn is. 1910 is da Nishida nacha an de Universitet Kyoto beruafa worn, wo ra 1914 Professor fia Philosophie worn is. Do hod a aa de Kyoto-Schui grindd.
Da Kitaro hod 8 Kinda ghobt, via davo san vor eam gstorm. Zan Dod vo seim easchtn Suhn hoda des foigende Waka Gedichtl gschriem:
Hod do glebt
gsund und froh
bis dreiazwanzge
fia wos isa vaschwundn
wia ra draam
"(Yusa 2002, 314–18)"
Philosophie.
S berihmtaste Konzept in da Philosophie vom Nishida is de "Logik vom Basho" (jap. 場所; "Logik vom Ort" oda "Logik vom Topos"). Dees is a non-dualistische, konkrete Logik, wo de Subjekt-Objekt-Logik vom Aristoteles und Kant, duach de Bejohung vo da absolut widasprichlichn Sejbstidentität, iwawindn soi. So entsteht a Spannung vo Gegnsätzen, de wo owa ned duach Synthese (wia ba Hegel) iwawunden wead, sondan duach de dynamische Spannung sejm. Dees Subjekt, da Oanzlne, is fia de Bedeitung vo da Woarheit vom Urtei ned relevant. Unta "Sein" vasteht da Nishida "sein Ort hom" und daduach "bestimmt sein".
Um de subjektive Dialektik z iwawindn bringt da Nishida s Konzept vom "Absolutn Nix" (, "zettai mu") eine. Dees Sejbst vaweist ned af an weidan Ort, sondan is sejm sei Ort, wo ned begriffa wean ko. S Nix is a Ort und da Ort is Nix.
Murau

Murau is de Beziakshaptstod vom Beziak Murau (Owasteiamoak) im Bundesland Steiamoak in Östareich. Murnau hod 2096 Eihwohna (Stond: 1. Jenna 2016).
Murau is im Joa 1250 zum easchtn Moi urkundli eawähnt wuan. Des Stodrecht hod da Ort 1298 griagt.
Ester (Buach)

Des Buach Ester (gr. Ἐσθήρ, "Esther") is a Buach vom jüdischn Tanach und vom Oitn Testament in da christlichn Bibel. Des Buach is wohrscheilich um 300 v. Kr. gschriem worn und vazejht de Gschicht vo da Ester, eina jüdischn Frau, in da Zeit vom Persareich. In diesa Gschicht wird dargstellt, wia des jüdische Purimfest entstandn sei soll.
1. Buach der Makkabäa

Des 1. Buach der Makkabäa (gr. Μακκαβαίων Α΄, "Makkabaion Α΄") is a Buach im Oitn Testament in da Bibel. Des Buach is wohrscheinlich zeascht um 100 v. Kr. af Hebräisch gschriem worn, oba übaliefat is es nur af Griachisch. Des Haupttthema vo dem Buach is da jüdische Kampf gega des hellenistische Seleukidnreich, um de politische und religiese Freiheit vo de Judn zu dahoitn.
2. Buach der Makkabäa

Des 2. Buach der Makkabäa (gr. Μακκαβαίων Β΄, "Makkabaion Β΄") is a Buach im Oitn Testament in da Bibel. Des Buach is koa Fortsetzung vom 1. Buach der Makkabäa, sondan a unabhängige Erzählung üba deseibe Sach.
Allenschteddel

Allenschteddel (pennsilfaanisch-deitsch; deitsch:"Allenstadt"), amtli Allentown, is a Stod in Pennsylvanien, USA.
De Stod is im Joa 1762 untam Nauman „Nortamptontown“ vom William Allen grindt wuan. Da Ort is vo Aunfaung aun noch seim Gründa „Allen’s Town“ gnennt wuan.
Bevökarung.
Ba da Voikszöhlung 2000 woan 72,55% Weiße, 24,44% Lateiner, 7,85% Schwoaze und 2,27% Asiaten. Nur 0,33% sant eihamische (indianische) Amerikana gween.
Stoppweata

Stoppweata (engl. 'stop words") san Weata, de wo in oana Sproch so haife voakeman, dass fia de Eafossung vo am Inhoid vo an Dokument ned bsondas wichtig san. Deshoib weans bei da Indiziarung und Recherche vo Voitextn zweng da Suacheffizienz oft ignoriat.
Es gibt koane vabindlichn Listn vo Stoppweatan; se wean fia bestimmte Owendunga individuej zommagstejt. Im Boarischn san oft de Artikl (da, de, des, ana usf.), Konjunktiona (und, oda, do) und Präpositiona (an, in, vo) Stoppweata. Es san imma Weata, de wo voa oim a grammatische Funktion hom und fian Inhoid ned so wichtig san.
Da Begriff kimmt vom "Hans Peter Luhn", am Pionia vom "Information Retrieval".
Herz-Jesu-Feuer

As Ånzintn va die Herz-Jesu-Fuier af die Perg isch a Prauch in Tiról, der ålle Jåhr in Herz-Jesu-Sunntig (dritter Sunntig nåch Pfingschtn) nåch der Åbntdémmrung wiederhólt wert. Sunnwéntfuier håbm schón in der vórchrischtlichn Zeit zu die Rituale in Jåhreslauf gheart. Nach der Chrischtianisiĕrung sein draus die Johannis-Fuier (24. Juni, Johannes der Taifer) gwórtn.
In Tiról håt’s mit der Verehrung van Herz Jesu a psundre Pewåndtnis: In Jåhr 1796 sein die napoleónischn Truppm in Nórditalien einmarschiĕrt. Sel håt in Tiról Alarmstimmung pewirkt. An Ausschuss va die Låntsténde hat sich in Poazn zu der Peråtung versåmmlt. In der Noat håt der Prälat Sebastian Stöckl in Ausschuss gråtn, sich in Peistånt van géttlichn Herz Jesu zu sichern. Só isch in 1. Juni van sem Jåhr as Gelébnis gmåcht gwórtn, ålle Jåhr nåch der Fronleichnåmsoktav an Feiertig zu håltn. In 3. Juni isch in der Pfårrkirch in Poazn dés Féscht zun erschtn Mål gfeiert gwórtn. Zu der Zeit håt a Måler a pekånnts Herz-Jesu-Pilt gmålt, dés hait nó exischtiĕrt. Die poarische Pesåtzung (1805) håt die Herz-Jesu-Feiern verpótn. Der Andreas Hofer håt as Gelébnis 1809 vór der zweitn Pergislschlåcht afn Prénner wieder gfeiert. Seit 1848 gip’s die Pezeichnung „Tiroler Bund mit dem göttlichen Herzen Jesu“. Sicher isch, dass man 1896, zu der 100-Jåhr-Feier Pergfuier ånzuntn håt, wåhrscheinlich aa schón friaher. Zun Hundertjahrign håt der Josef Seeber as Pundesliad dichtet (Auf zum Schwur Tiroler Land, hebt zum Himmel Herz und Hand ...). Die Johannisfuier sein mit der Zeit va die Herz-Jesu-Fuier verdréngg gwórtn.
Die Herz-Jesu-Feiern sein zu der Zeit va der faschischtischn Herrschåft in Sidtiról unterpróchn gwésn, aa nåchn zweitn Weltkriag. In Poazn isch 1979 as Åphåltn va der Prozessión wieder aufgnummen gwórtn.
In Jåhr 1961 håt as Féscht an politischn Akzént kriagg, weil in der Herz-Jesu-Nåcht der Freiheitskåmpf van „Befreiungsauschuss Südtirol“ (BAS) durch Spréngungen va Hoachspånnungsmåschtn an Gipfl ghåp håt („Fuiernåcht“).
Die (friedlichn) Pergfuier sigg man hait in verschiedne Fórmen: Kraiz, Herz, Ådler, Puachståbm (ålle mit „Lampiónen“ dårgstéllt) óder oanfåch groaße Lågerfuier, oanzeln óder verkéttet. Groaße Fuier sein iber viele Kilometer weit sichtpår. Die Fórmen kénnen pis zu 50 Meter groaß sein unt mehr.
Rudoifsham-Fümfhaus

Rudoifsham-Fümfhaus (aumtlich: Rudolfsheim-Fünfhaus) is da 15. Weana Gemeindebeziak und liegt westlich vaum Stodzentrum. Da Beziak liegt aussahoib vom Giatl, dea wos an da Stö vom ehemolign Linawoi aug'legt is. De bekauntastn Bauweake im Beziak san da "Westbaunhof" und de "Weana Stodhalle".
Rudoifsham-Fümfhaus is aus dena ehemolign Gmeindn vau Rudoifsham, Fümfhaus und Sechshaus büdt wuan, de wos heit no ois Katastralgmeindn bestenga. Neiare Beziaksteule san Nei-Penzing, Nei-Fümfhaus, de Schmöz und s Nibelungenviadl.
Gschicht.
Noch da zweitn Tiaknbelogarung san de Deafa "Fümfhaus" und "Sechshaus" enstaunden. Weidas no "Reindoaf" (scho 1411 gnennt), "Braunhiaschn" (friacha Dreihaus) und Rustnduaf, de wos olle 1863 zua Gemeinde Rudoifsheim zaumagfosst wuan san. De Gmeinde is nochn Kronprinz Rudolf gennt wuan.
1892 san de drei Gmeindn noch Wean eigmeindt wuan. Aus Fümfhaus is da 15. Hieb (domois "Fümfhaus") wuan, aus Rudoifsham und Sechshaus da 14. Hieb (domois "Rudoifsheim"). De Nazis haum Rudoifsheim und Fümfhaus 1938 zum 15. Beziak vaeinigt.